作者：张继先
词牌/韵律：沁园春

paragraphs: 真一长存，太虚同体，妙门自开。
既混元初判，两仪布景，复还根本，全籍灵台。
浩气冲开，谷神滋化，渐觉神光空际来。
幽绝处，听龙吟虎啸，蓦地风雷。
奇哉。
妙道难猜。
鲜点化、愚迷成大材。
试与君说破，分明状似，蚌含渊月，秋兔怀胎。
壮志男儿，当年高士，莫把身心惹世埃。
功成后，任身居紫府，名列仙阶。